section_heading: Razdoblja nemira
paragraph_text: Nakon što je Gigi Cestone, vojnik iz ekipe Soprano koji je trebao preuzeti i špijunirati ekipu Aprile, umro od srčanog udara, Tony nije imao izbora nego na čelno mjesto instalirati Ralpha Cifaretta. Tony se dugo sukobljavao s Ralphom, iako su odrasli zajedno s Jackiejem Aprileom i Silviom Danteom. Tony je, u naletu bijesa, jednom premlatio Ralpha nakon što je ovaj ubio plesačicu iz Bada Binga. Ralph je pod svoje krilo uzeo i Jackieja Aprilea Jr.-a, iako su i Tony i Jackie Sr. htjeli zadržati Jackie Jr.-a izvan obiteljskog posla. Nakon što je Jackie Jr. opljačkao jednu od Ralphovih pokeraških partija i ranio članove obitelji Furia Giuntu i Christophera Moltisantija u pokušaju da imitira svoga oca,